31993D0100
L 040/23
JURNALUL OFÍCIAL AL UNIUNII EUROPENE
DECIZIA COMISIEI
din 19 ianuarie 1993
de modificare a Deciziei 79/542/CEE a Consiliului privind întocmirea listei țărilor terțe din care statele membre autorizează importurile de bovine, porcine, ecvidee, carne proaspătă și produse din carne și de abrogare a Deciziilor 89/15/CEE și 90/135/CEE
(93/100/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), astfel cum a fost modificată ultima dată prin Regulamentul (CEE) nr. 1601/92 al Consiliului (2), în special articolul 3,
având în vedere Directiva 86/469/CEE a Consiliului din 16 septembrie 1986 privind examinarea animalelor și a cărnii proaspete pentru a depista prezența reziduurilor (3), în special articolul 7,
având în vedere Directiva 88/146/CEE a Consiliului din 7 martie 1988 de interzicere a utilizării anumitor substanțe cu acțiune hormonală în fermele de animale (4), în special articolul 6,
întrucât prin Decizia 79/542/CEE a Consiliului (5), astfel cum a fost modificată ultima dată prin Decizia 93/99/CEE a Comisiei (6), s-a întocmit o listă cu țări terțe din care statele membre autorizează importurile de bovine, porcine, ecvidee, carne proaspătă și produse din carne;
întrucât prin Decizia 89/15/CEE a Comisiei (7), astfel cum a fost modificată ultima dată prin Decizia 91/487/CEE (8), statele membre autorizează importurile de animale vii și carne proaspătă din țările terțe care oferă garanții în ceea ce privește examinarea animalelor și a cărnii proaspete pentru depistarea prezenței reziduurilor de substanțe cu acțiune hormonală;
întrucât prin Decizia 90/135/CEE a Comisiei (9), astfel cum a fost modificată ultima dată prin Decizia 91/486/CEE (10), se ține seama de planurile care precizează garanțiile oferite de anumite țări terțe în ceea ce privește examinările efectuate pentru a depista prezența reziduurilor de substanțe, altele decât cele cu acțiune hormonală;
întrucât, în cadrul pieței interne, libera circulație a animalelor vii și a produselor animaliere presupune organizarea de controale sanitar-veterinare pentru importurile din țări terțe, la punctele de intrare pe teritoriul Comunității;
întrucât funcționarea corespunzătoare a acestui nou sistem se bazează pe ușurința comunicării informațiilor și pe transparență;
întrucât pentru a atinge acest obiectiv este necesar să se combine diferitele liste cu țări terțe din care statele membre autorizează importurile de animale vii și de carne proaspătă și să se enumere țările terțe în conformitate cu Codul standard internațional (codul ISO);
întrucât autoritățile competente din anumite țări terțe au transmis garanții în ceea ce privește utilizarea substanțelor cu efect hormonal la animalele vii în scopuri de îngrășare, iar aceste garanții trebuie luate în considerare;
întrucât interzicerea utilizării substanțelor cu efect hormonal în scopuri de îngrășare se referă la animalele vii destinate sacrificării; întrucât nu se justifică aplicarea aceleiași interdicții în cazul ecvideelor destinate reproducerii și producției și al cailor înregistrați care provin din țările menționate pe lista pentru ecvidee;
întrucât este necesar, de asemenea, să se țină seama de regionalizarea anumitor țări terțe în conformitate cu Decizia 92/160/CEE a Comisiei (11), astfel cum a fost modificată ultima dată prin Decizia 92/161/CEE (12);
întrucât este necesar, de asemenea, să se țină seama de importurile de oi și capre din țările terțe;
întrucât anumite state membre importă din Albania oi vii destinate sacrificării imediate și întrucât este necesar, ca măsură provizorie, să se autorizeze importurile directe ale acestor animale în statele membre în cauză, până când Comisia realizează o misiune veterinară; întrucât este necesar să se stabilească drept termen limită data de 1 iulie 1993 pentru importurile de acest tip;
întrucât autoritățile competente din Lituania și Ucraina au transmis anumite garanții și este oportun, ca prim pas, să se adauge Lituania și Ucraina pe lista privind introducerea în Comunitate a ecvideelor;
întrucât statele membre ar trebui să autorizeze importurile de animale și produse animaliere reglementate de prezenta decizie dintr-o țară terță doar dacă animalele și produsele animaliere respective respectă cerințele de sănătate animală aplicabile importurilor din țara în cauză;
întrucât este necesar să se modifice în consecință Decizia 79/542/CEE și să se abroge Deciziile 89/15/CEE și 90/135/CEE;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 79/542/CEE se modifică după cum urmează:
1.
titlul se înlocuiește cu următorul text:
2.
la articolul 1, alineatul (3) literele (a) și (b) se înlocuiesc cu următorul text:
„(3) Fără a aduce atingere Deciziei 92/160/CEE:
(a)
statele membre autorizează importurile de ecvidee din țările terțe sau din părți ale țărilor terțe enumerate în partea 1 din anexă,
(b)
statele membre autorizează admiterea temporară în Comunitate a cailor înregistrați sau reintroducerea în Comunitate a cailor înregistrați, după export temporar în țări terțe sau părți ale țărilor terțe enumerate în partea 2 din anexă;”;
3.
la articolul 1 se adaugă următorul alineat (4):
„(4) Statele membre autorizează importurile de animale vii, în special de ecvidee destinate sacrificării, de carne și produse din carne doar din acele țări terțe sau părți ale țărilor terțe care apar pe lista din partea 1 din anexă și care respectă garanțiile privind reziduurile.”;
4.
anexa se înlocuiește cu anexa la prezenta decizie.
Articolul 2
Deciziile 89/15/CEE și 90/135/CEE se abrogă.
Articolul 3
Prezenta decizie se adresează statelor membre.
Adoptată la Bruxelles, 19 ianuarie 1993.